recursal/SuperWikiNEXT-32B huggingface dataset:
**Peder Anker Wedel-Jarlsberg** (født 18. august 1875, død 13. oktober 1954) var hoffsjef i Norge fra 1931 til 1945, og knyttet til hoffet som en av kong Haakon VIIs nærmeste fortrolige i over 30 år.

Familie
-------

Peder Anker Wedel-Jarlsberg var sønn av stamhusbesitter på Jarlsberg Johan Caspar Herman Wedel Jarlsberg (1841–1922) og Helene Louise Celine von Radetzky-Mikulicz. Han var gift med Hermine Westye Egeberg, datter av industrimannen Einar Westye Egeberg og Birgitte Schou. Hermine Egeberg var også barnebarn av industrimannen Halvor Schou. Hun brakte blant annet eiendommen Esviken med inn i ekteskapet, hvor familien bodde store deler av året.

Peder og Hermine Wedel-Jarlsberg var foreldre til stamhusbesitter på Jarlsberg Johan Caspar Herman Wedel Jarlsberg (1902–1970), Cecilie Helene Wedel-Jarlsberg gift Fossum (1904–2001), Harriet Celine Wedel-Jarlsberg gift Anker (1908–2001), Hedevig Wedel-Jarlsberg gift Paus (1913–1996) og Carl-Fredrik Wedel-Jarlsberg (1916–1994). Blant deres barnebarn er stamhusbesitter på Jarlsberg Gustav Wilhelm Wedel-Jarlsberg, skipsreder og investor Christopher Paus og oljeinvestor Peder Paus. De var også oldeforeldre til den nåværende stamhusbesitter på Jarlsberg Carl Nicolaus Wedel Jarlsberg samt til designeren Pontine Paus.

*Se også Wedel-Jarlsberg og Anker (slekt) for mer om Peders opphav*

Karriere
--------

Han ble utdannet offiser i 1897, og ble adjutant hos kongen i 1913. Han ble utnevnt til kammerherre i 1926 og til andre hoffmarskalk i 1927. Han ble hoffmarskalk og hoffsjef i 1931. Ved krigsutbruddet i 1940 fulgte han med kongen til Elverum. Wedel-Jarlsberg reiste med kronprinsesse Märtha til USA, og tjenestegjorde hos henne der resten av krigen. Etter hjemkomsten i 1945 fratrådte han stillingen som hoffsjef.

Utmerkelser
-----------

Wedel-Jarlsberg ble 23. november 1945 tildelt storkors av St. Olavs Orden for «særskilt tjeneste under hele krigen». Han var innehaver av Deltagermedaljen og Kong Haakon VIIs jubileumsmedalje 1905–1930, mottok storkors av den svenske Nordstjerneordenen, var kommandør av Dannebrogordenen, hadde storkors av Finlands hvite roses orden og var storoffiser av den franske Æreslegionen.

Referanser
----------

1. 1 2 3 4  *VG*, 14. oktober 1954, s. 5.
2. ↑  *Norges Statskalender 1948*, s. 1091.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Balder Brygg** er et mikrobryggeri i Leikanger i Sogn og Fjordane. Det begynte ølproduksjon i 2012. Virksomheten trekker linjer tilbake til vestnorsk hjemmebryggertradisjon samtidig som den også lager lagerøl.

Øl laget med tradisjonelle bryggemetoder og overgjæring (alt) er Gammel-Ole, som likner engelske old alt-typer, og Bergen Pale Ale, et pale ale som minner om IPA. Undergjæra lagerøl er Sognapils, Sognapils Extra, Vårøl, Julebukk, Turken, Kjedlarpils og Eplepils. Balder Brygg har også produsert flere øl i samarbeid med Flying Culinary Circus.

Bryggeriet bruker Baldersteinen som motiv på flaskeetikettene. Produktene distribueres i hele Norge.

Referanser
----------

1. 1 2 3  Solem, Knut Albert (2018). *Norsk øl - en guide til norske bryggerier*. Vega Forlag. ISBN 9788282116107.

Eksterne lenker
---------------

* (no) Offisielt nettsted Rediger på Wikidata
* (en) Balder Brygg på RateBeer Rediger på Wikidata
* (no) Presentasjon hos NHO Mat og Drikke

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Midt-Troms Museum** er et regionmuseum i Midt-Troms, og dekkes av følgende kommuner: Balsfjord, Bardu, Målselv, Sørreisa, Senja og Dyrøy.

Museets administrasjon ligger i Sundlia på Bardufoss. Videre er museet spredt i underavdelinger:

Balsfjord Fjordmuseum og Våtmarksenter
--------------------------------------

Museet ligger på Storsteinnes i Balsfjord kommune. Dette er museets naturhistoriske avdeling. Avdelinga fokuserer på regionens naturhistorie, hvor en kan se permanente utstillinger, samt forskjellige vandre- og temautstillinger. Museet er åpent hele året.

Senja
-----

Kontorsted for avdelingene på Senja ligger på Øverbotn i "SAZZA", Senja natur- og kultursenter. På Senja finner man en rekke museumsavdelinger: 

* Kveitmuseet og Gammelbutikken i Skrolsvik
* Hofsøya Bygdemuseum på Stonglandet
* Kaperdalen Samemuseum
* Tranøya (permanent utstilling i den gamle prestegården).

Museene på Senja viser en mangfoldig historie. Avdelingene holder sommeråpent i sesongen, men det er mulig å bestille omvisning utenom åpningstider og sesong ved å ta kontakt med museet.

Troms Forsvarsmuseum
--------------------

Troms Forsvarsmuseum holder til på Setermoen. Denne avdelinga viser militær- og forsvarshistorie i Troms, og har både permanente utstillinger, samt tema- og vandreutstillinger. 
Museet har også en rik samling på militært kjøretøy. Museet er åpent hele året.

Midt-Troms By- og Barnemuseum
-----------------------------

By- og Barnemuseet ligger på Finnsnes. I Terningen Senter viser museet permanente utstillinger om by- og samferdselshistorie i Midt-Troms. Her står det også forskjellige tema- og vandreutstillinger. I Kunnskapsparken finner man barnemuseet. Her skal det bygges permanente utstillinger hvor barn og unge kan lære om regionens kultur- og naturhistorie på deres premisser. Det settes også opp tema- og vandreutstillinger i disse to byggene på Finnsnes. By- og Barnemuseet er åpent hele året.

På Bjorelvnes ligger Lenvik Museum. Dette anlegget viser kystkultur som hovedtema i den gamle prestegården. Her er en rekke utstillinger og aktivitetstilbud knytta til kystkulturen. Museet på Bjorelvnes holder åpent i sommersesongen, men det er mulig å bestille omvisning utenom åpningstider og sesong.

Administrasjonen
----------------

Midt-Troms Museums administrasjon ligger på Bardufoss i Målselv. I området finnes det også en rekke museumsanlegg: 

* Fossmotunet, Bardufoss (Målselv)
* Kongsvoldtunet, Målselv
* Bardu Bygdetun, Bardu
* Strømsør Fjellgård, Bardu
* Aursfjordsaga, Balsfjord
* Devvdesvoupmi (Samisk boplass), Målselv
* Kramvigbrygga, Sørreisa
* Kastnes Bygdetun, Dyrøy

Det er mulig å bestille omvisning utenom åpningstider og sesong ved å ta kontakt med administrasjonen.

Eksterne lenker
---------------

* Museets hjemmeside

|  |  |
| --- | --- |
| Oppslagsverk/autoritetsdata | VIAF **·** ISNI
 |
**Lusofoniske leker** (portugisisk: *Jogos da Lusofonia*) er en internasjonal multisportkonkurranse som arrangeres av ACOLOP (Associação dos Comités Olímpicos de Língua Oficial Portuguesa), der sportsutøvere fra portugisisktalende land konkurrerer i ulike øvelser.

Deltakende land
---------------

Deltakende land i disse lekene er grunnleggerlandene Angola, Brasil, Kapp Verde, Øst-Timor, Guinea-Bissau, Macau, Mosambik, Portugal og São Tomé og Príncipe, samt Ekvatorial-Guinea, India og Sri Lanka. I tillegg har Ghana, Flores (en øy i Indonesia), Mauritius og Marokko uttalt at de ønsker å delta i framtiden.

Utgaver
-------

| År | Utgave | Dato | Vertland | Vertby | Antall utøvere (land) |
| --- | --- | --- | --- | --- | --- |
| 2006 | I | 7.–15. oktober | Macaos flagg Macao | Macau | 733 (11) |
| 2009 | II | 11.–19. juli | Portugal Portugal | Lisboa | 1300 (12) |
| 2014 | III | 18.–29. januar | IndiaIndia India | Goa | 7000 (12) |
| 2017 | IV | *tbd* | Mosambiks flagg Mosambik | Maputo | *tbd* |
|
|
| 2021 | V | *tbd* |  | *tbd* | *tbd* |
|
| *tbd* - ikke bestemt enda |

Se også
-------

* Jeux de la Francophonie

Referanser
----------

1. ↑  «Jogos da Lusofonia - Portugal e Índia são valor acrescentado» **(portugisisk)**. A União - Jornal Online. Arkivert fra originalen 15. mars 2007.  «Arkivert kopi». Arkivert fra originalen 15. mars 2007. Besøkt 8. september 2017.

Eksterne lenker
---------------

* ACOLOP
**Kvalsundet tidevannskraftverk** var to tidevannskraftverk i Kvalsundet i Hammerfest kommune i Finnmark. Midlere årsproduksjon var 0,7 GWh. Verket fikk konsesjon i 2001.

Driften av kraftverket ble gitt opp 2008 av økonomiske grunner. 2016 ble tre turbiner fra Kvalsundet overtatt av tidevannsprosjektet MeyGen i Skottland.

Kraftverket utnyttet tidevannstrømmen i det smale Kvaløysundet. Kvalsundet tidevannskraftverk var da det ble satt ned 13. november 2003, verdens første nettilknyttede tidevannskraftverk. Det er utviklet av Hammerfest Strøm AS, som også er hovedeier. Kraftverket var Norges første og ett av bare to fullskala tidevannskraftverk i Norge.

Kraftverket var et pionerverk laget for å teste ut ny teknologi. Verket besto at en turbin som var plassert på havbunnen under Kvalsundbrua. Installert effekt var 300 kW. Turbinen var en propellturbin med pitchregulerte blader for å høyne virkningsgraden og kunne utnytte vannstrømmen begge veier.

Referanser
----------

1. ↑  «Ga opp tidevanns-satsing i Norge - nå skjer det i Skottland». Teknisk ukeblad. 9. januar 2015. Besøkt 19. desember 2017.

Kilder
------

* NVE

| * v
* d
* r
Kraftverk i Finnmark |
| --- |
| **Vassdrag mot Norskehavet** | 
* Bergsfjord
* Kåven
* Mølleelva
* Mattisfoss
* Čábardasjohka
* Alta
* Djupvika
* Hakkstabben
* Breivikbotn
* Øvre Porsa
* Nedre Porsa
* Hammerfest

 | Finnmark våpen |
| **Vassdrag mot Barentshavet** | 
* Repvåg
* Luostejok
* Offervann
* Adamselv
* Adamselv II
* Mårøyfjord
* Øvre Mollisjok
* Nedre Mollisjok
* Ravnastua
* Kongsfjord
* Gandvik
* Skogfoss
* Melkefoss
* Valvatn
* Kobbholm

 |
| **Andre kraftverk** | 
* Dønnesfjord vindpark
* Hamnefjell vindkraftverk
* Havøygavlen vindpark
* Kjøllefjord vindpark
* *Kvalsundet tidevannskraftverk (nedlagt)*
* Raggovidda vindpark

 |

|  |  |
| --- | --- |
| Oppslagsverk/autoritetsdata | Store norske leksikon
 |
**Skanled** er en rørledning for naturgass, som er planlagt bygget fra Kårstø i Rogaland til Rafnes i Grenland og videre til Sverige og Danmark. Planen er å transportere gass til Rafnes hvor et seperasjonsanlegg skal ta ut etan og tyngre hydrokarboner. Gassen skal så sendes videre til Sverige og Danmark. Ifølge fremdriftsplanen skal plan for anlegg og drift leveres til myndighetene i april 2009. Driftsstart for rørledningen er planlagt i 2012. Polske PGNiG vil i tillegg føre gass fra Skanled videre fra Danmark til Polen gjennom rørledningen Baltic Pipe, en annen planlagt gassrørledning. Dette er ikke en del av Skanled prosjektet

Rørledningen er kostnadsberegnet til 10 milliarder kroner. I tillegg vil det koste tre milliarder kroner for et gassprosesseringsanlegg i Grenland.

Planlagt rørdiameter er 610 mm (24 ") eller 660 mm (26 ") fra Kårstø til Rafnes, og 510 mm (20 ") eller 560 mm (22 ") fra Rafnes med forgreininger til trykkreduserende stasjoner i Sverige og Danmark.

Eierandeler
-----------

* Skagerak Energi (20%)
* E.ON Ruhrgas (15%)
* PGNiG (15%)
* Energinet.dk (10%)
* Hafslund (10%)
* Østfold Energi (10%)
* Göteborg Energi (8%)
* Agder Energi (5%)
* Swedegas (5%)
* Preem Petroleum (2%)

Referanser
----------

1. ↑  Skanled – med kurs mot øst[*død lenke*]

|  |  |
| --- | --- |
| Oppslagsverk/autoritetsdata | Store norske leksikon
 |
**«Arizona»** er en amerikansk sang, skrevet av Kenny Young og innspilt av forhenværende medlem av Paul Revere and the Raiders, Mark Lindsay, i 1969.

Teksten
-------

Sangen handler om en mann som forteller sin hippiekjæreste, med navn Arizona, om å slutte å oppføre seg som en *teeny bopper* og følge ham i stedet. Teksten nevner at jenta skal *«get rid of her hobo shoes, rainbow shades, and Indian braids»*. Sangen ble også innspilt i 1969 av The Family Dogg og en coverversjon ble senere innspilt av den franske sangeren Eddy Mitchell.

Norsk versjon
-------------

*Burre* har skrevet en norsk tekst. Den norske tittelen er den samme som originaltittelen.

### Innspilling

* Lillian Askeland. Utgitt som singel A-side - Triola TN 571 i 1970.
* Svein Finjarn. Utgitt som singel B-side - Columbia GN 1843 i 1970.

Listeplassering
---------------

Singleversjonen til Mark Lindsay lå på en niendeplass i to uker i USA i begynnelsen av 1970 og ble tildelt en RIAA Gold Disc i april 1970.

Referanser
----------

1. ↑  Eddy, Chuck (1997). *The Accidental Evolution of Rock 'n' Roll*. Da Capo Press. ISBN 0-306-80741-6.
2. ↑  Murrells, Joseph (1978). *The Book of Golden Discs*. Barrie & Jenkins. ISBN 0-214-20480-4.
| Transvaalkrigen |
| --- |
|  |
| 

|  |  |
| --- | --- |
| Dato | 23. mars 1881 |
| Sted | Transvaal |

 |

**Transvaalkrigen** (også kalt **første boerkrig**) ble utkjempet 1880–1881 mellom boere og britiske styrker i Sør-Afrika.

Foranledningen var Theophilus Shepstones annektering av Transvaal i 1877 etter zulukrigen. Boerne, sørafrikanere hovedsakelig av nederlandsk avstamning, protesterte kraftig mot dette, og i 1880 gjorde de opprør. Krigen tok en annen vending enn britene hadde ventet da boerne drev geriljavirksomhet og påførte de britiske styrkene forholdsvis store tap ved bruk av skarpskyttere.

En britisk styrke under George Pomeroy-Collery ble beseiret i slaget ved Majuba Hill i februar 1881, og boerne fikk selvstyre i Transvaal.

Se også
-------

* Boerkrigen

Referanser
----------

Eksterne lenker
---------------

* (en) First Boer War – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** NKC
 |
**Charles Konan Banny** (født 11. november 1942 i Divo i Elfenbenskysten, død 10. september 2021 i Neuilly-sur-Seine i [[Frankrike}}) var en ivoriansk politiker. Han var statsminister i Elfenbenskysten fra 7. desember 2005 til 4. april 2007.

Liv og virke
------------

### Karriere

Banny begynte å jobbe i Sentralbanken for de vestafrikanske statene (BCEAO) i 1976, og hadde ulike stillinger der. I 1988 ble han Spesialrådgiver for sentralbanksjefen i BCEAO, Alassane Ouattara. Da Ouattara ble statsminister i Elfenbenskysten ble Banny utnevnt til midlertidig sentralbanksjef 4. desember 1990. 22. desember 1993 ble han utnevnt til sentralbanksjef, en stilling han formelt overtok 1. januar 1994. Han ble gjenvalgt for en ny 6-årsperiode 17. juni 1999, denne perioden startet 1. januar 2000. 

### Statsminister

Banny ble valgt som overgangsstatsminister etter Seydou Diarra 5. desember 2005. Han ble utsett til posten av de internasjionele meglerne i den pågående borgerkrigen, Sørafrikas president Thabo Mbeki og Nigerias president Olusegun Obasanjo. Blant hans oppgaver var å demobilisere de stridende parter i borgerkrigen. Han skulle ha denne stillingen til oktober 2006, da det skulle avholdes valg. Valget ble imidlertid utsatt, så Banny beholdt den midlertidige statsministerposten et år til, tilsvarende president Laurent Gbagbo. 

På grunn av sin posisjon som statsminister kunne ikke Barry stille som presidentkandidat. Etter fredsavtalen i mars 2007 ble New Forces' leder Guillaume Soro valgt som ny statsminister, og han overtok etter Banny 4. april. 

I september 2021 ble Banny evakuert til Europa av helsemessige årsaker. Den 10. september 2021 døde han i Neuilly-sur-Seine av komplikasjoner forårsaket av covid-19, i en alder av 78 år.

Referanser
----------

1. 1 2 3   fichier des personnes décédées, deces.matchid.io, besøkt 15. oktober 2021[Hentet fra Wikidata]
2. ↑   www.lemonde.fr[Hentet fra Wikidata]
3. ↑   www.wakatsera.com[Hentet fra Wikidata]
4. ↑   www.france24.com[Hentet fra Wikidata]
5. ↑   France 24 website, arkiv-URL archive.ph, www.france24.com, besøkt 11. september 2021[Hentet fra Wikidata]
6. ↑   business.abidjan.net[Hentet fra Wikidata]
7. ↑  «Former I. Coast PM dies of coronavirus». 10. september 2021. Besøkt 10. september 2021.

Eksterne lenker
---------------

* Report om Bannys utnevnelse som statsminister

  


|  |  |
| --- | --- |
| Oppslagsverk/autoritetsdata | Prabook
 |
***Figulus lansbergei*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En ganske liten og slank, blank, svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store i denne slekten, omtrent så lange som hodet, som er firkantet, svakt innbuktet foran. Pronotum er firkantet, noe bredere enn langt, blankt uten noen påfallende midtfure. Beina er korte, leggene (tibiae) utvidete med tenner på utsiden. Dekkvingene er jevnbrede, blanke med litt utydelige punktstriper. Hunnen har litt bredere kroppsform enn hannen.

Levevis
-------

I alle fall noen av artene i slekten ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.

Utbredelse
----------

Arten er kjent fra øyene Sumbawa og Flores.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Figulini*
						* Slekten *Figulus* MacLeay, 1819 – ca. 140 arter
							+ Underslekten *Figulus* (i snever forstand)
								- ***Figulus lansbergei*** Ritsema, 1880

Eksterne lenker
---------------

* Lucanidae du Monde, oversikt over artene
* (en) *Figulus lansbergei* i Global Biodiversity Information Facility Rediger på Wikidata

* *Figulus lansbergei* – detaljert informasjon på Wikispecies Rediger på Wikidata
**Søren Nystrøm Rasted** (født 13. juni 1969 i Blovstrød) er en dansk musiker, tidligere medlem av gruppen Aqua. Som sangskriver og produsent på begge albumene, *Aquarium* og *Aquarius*, som solgte til sammen over 18 millioner eksemplarer, Med «Barbie Girl», «Doctor Jones» og «Turn back Time» skrev bandet historie ved å være det første debutbandet som hadde 3 nummer 1-singler på de britiske singlelistene. Andre populære låter var «Cartoon Heroes», «My oh My», «Roses Are Red», «Around the World», «Lollipop» (Candyman) og «Goodmorning Sunshine» .

Søren Nystrøm Rasted står også bak det internasjonale musikkprosjektet Lazyboy – som ble utgitt i 12 land og som høstet gull- og platinaplater med spor som «Underwear goes inside the pants». Nystrøm Rasted skriver sanger og produserer, og har bl.a. skrevet for Sanne Salomonsen, Sort Sol og Jon Popstars. Søren Nystrøm Rasted er blitt en verdenskjent produsent innen popsjangeren. Han har også utgitt musikk med sin nevø Nicolaj Rasted under navnet Hej Matematik.

Han er gift og har to barn med Lene Nystrøm, som også var medlem av bandet Aqua.

Referanser
----------

1. ↑  *Hej Matematik går op i seks*, gaffa.dk. Besøkt 12. mai 2014

Eksterne lenker
---------------

* (en) Søren Rasted – kategori av bilder, video eller lyd på Commons Rediger på Wikidata
* (en) Søren Nystrøm Rasted på Internet Movie Database Rediger på Wikidata

* (da) Søren Nystrøm Rasted på Filmdatabasen Rediger på Wikidata

* (da) Søren Nystrøm Rasted på danskefilm.dk Rediger på Wikidata

* (da) Søren Nystrøm Rasted på danskfilmogtv.dk Rediger på Wikidata

* (en) Søren Nystrøm Rasted hos The Movie Database Rediger på Wikidata
* (en) Søren Nystrøm Rasted på Discogs Rediger på Wikidata

* (en) Søren Nystrøm Rasted på MusicBrainz Rediger på Wikidata

* (en) Søren Nystrøm Rasted på AllMusic Rediger på Wikidata

* (en) Søren Nystrøm Rasted på AllMusic Rediger på Wikidata

  

Portal: Danmark

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic **·** AllMusic
 |
**Paul M. Barth** (født 1. november 1908 California, død oktober 1973 California) var en amerikansk gitarmaker som spilte en viktig rolle i den tidligste utviklingen av elektriske *solid body* gitarer, og noen tidlige patenter på elektromagnetiske pickuper.

Karriere
--------

Frying Pan prototyp (1931)
Barth var med på å grunnlegge National String Instrument Corporation, og det anerkjente gitarmerket Rickenbacker. Han deltok også i utviklingen av en av de aller første rent elektrisk amplifiserte gitarene, *the Frying Pan*, sammen med George Beauchamp og Harry Watson.

I 1953 startet han sitt eget selskap, Barth Guitars, hvor han bygget elektriske gitarer med gjenkjennelige designdetaljer han også hadde benyttet på sine Rickenbacker-gitarer.

I 1958 ble han hyret av gitarprodusenten Magnatone, hvor han designet deres *Mark VI*, *Mark VIII* og *Mark IX* gitar og bassgitar. Gitarene ble senere solgt under Barths eget merke; Barth Guitars.

Se også
-------

* George Beauchamp
* National String Instrument Corporation
* Rickenbacker

Referanser
----------

1. ↑   bartell.vintageusaguitars.com[Hentet fra Wikidata]
2. 1 2  «Paul Barth». Besøkt 27. november 2015.
3. ↑  «Bartell Guitars and Basses». Arkivert fra originalen 3. mars 2016. Besøkt 27. november 2015.
4. ↑  «Early History of Rickenbacker». *rickenbacker.com*. Besøkt 18. november 2015.
5. ↑  «A Brief History Of The Electric Guitar». *owappleton*. Besøkt 18. november 2015.
6. ↑  «The Invention of the Electric Guitar». *todayifoundout.com*. Besøkt 18. november 2015.

Eksterne lenker
---------------

* rickenbacker.com
**Svein Harald Øygard** (født 29. juni 1960 i Drøbak i Akershus) er en norsk samfunnsøkonom og forretningskonsulent som var midlertidig sentralbanksjef på Island fra februar til september 2009.

Øygard er utdannet sosialøkonom fra Universitetet i Oslo. Han var konsulent i Finansdepartementet, komitésekretær for Stortingets finanskomité, samt rådgiver for Arbeiderpartiets finansfraksjon på Stortinget.

Øygard arbeidet i Finansdepartementet i perioden 1983–1988 og var statssekretær i Finansdepartementet fra 1990 til 1994 under Sigbjørn Johnsen (Ap). I sin periode som statssekretær var han med å gjennomføre en rekke tiltak for å få Norge ut av den daværende bankkrisa. Han ledet også arbeidet med Skattereformen 1992, regjeringens Langtidsprogram og utredningen om økonomiske effekter av et eventuelt EU-medlemskap.

Øygard startet i den norske virksomheten til McKinsey & Company, et globalt strategi-konsulentselskap, i 1995. Han ble valgt til partner i 2000, til direktør i 2006 og ledet selskapets norske virksomhet fra 2005 til 2007. Fra februar til september 2009 var Øygard sentralbanksjef på Island.

I september 2009 var Øygard tilbake i Norge. Han tiltrådte igjen som direktør i McKinsey & Company og arbeidet for selskapet frem til 2016. Fra 2010 var han ansvarlig for McKinsey sin globale kompetanseutvikling og forskning innen olje- og gassektoren. Fra 2013 ledet han ut fra Brasil McKinsey sitt arbeid med energi i Sør-Amerika. Fra 2017 arbeidet han i Sparebanken 1 Markets.

Sentralbanksjef på Island
-------------------------

Øygard ble den 27. februar 2009 ansatt som sentralbanksjef på Island. Han kunne bare besitte stillingen midlertidig siden embetsmenn på Island skal være islandske statsborgere. Han satte ned styringsrenten ned flere ganger. Første gang fra 18 % til 17 %, og videre ned til 10,5 %. Økonomikommentatorer mente dette var et tegn på at Øygard mente at det var redusert behov for å beskytte den islandske kronen og at økonomien var på rett vei. Øygard uttalte at han håpet og trodde at Island kunne snu trenden og få en rask økonomisk bedring. Han skisserte fire hovedgrep han mente måtte til:

* Justering av makroøkonomien.
* Pengepolitikk som har stabilitet som mål.
* Budsjettjusteringer.
* Reetablering av et funksjonelt finansielt system.

Øygard har skrevet boken *In the combat zone of finance*.

Referanser
----------

1. ↑  Regjeringen.no:Det norske statsråd 1814 – Arkivert 11. august 2013 hos Wayback Machine.
2. ↑  NA24.no:Island opp fra bunnen
3. ↑  Eirik Berger (17. juli 2017). «– Alt i alt ble det noenlunde bra». Dagens Næringsliv. Besøkt 30. august 2017.
4. ↑  McKinsey-topp går til meglerhus - Dagens Næringsliv 23. februar 2017
5. ↑  Spærebank 1 Markets starter kapitalforvaltnng - Dagens Næringsliv 27. februar 2017
6. ↑  «NA24.no:Slik skal Svein redde sagaøya». Arkivert fra originalen 17. april 2009. Besøkt 17. april 2009.

Eksterne lenker
---------------

* (no) Svein Harald Øygard hos Norsk senter for forskningsdata politikerarkiv (nedlagt) Rediger på Wikidata

Portal: Island

|  |  |
| --- | --- |
| Oppslagsverk/autoritetsdata | Prabook
 |
***Leptocharis*** er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende
--------

Små (1-2 millimeter), mørke, blanke, rødbrune biller, fint hårete. Denen slekten utmerker seg med ganske slank kroppsform. Antennene er lengre enn hode + thorax, slanke, de tre ytterste leddene er litt tykkere og danner en smal klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med en tydelig midtfure. Et godt kjennetegn på slekten er at pronotum har markerte, rettvinklede bakhjørner. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er noe kølleformede, beina ellers slanke.

Levevis
-------

Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Noen lever også i hule trær.

Utbredelse
----------

Gruppen er utbredt rundt Middelhavet (Algerie, Kreta).

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger, Staphylinidae Latreille, 1802
				+ Underfamilien perlebiller, Scydmaeninae
					- Slekten ***Leptocharis*** Reitter, 1887
						* *Leptocharis algerica* Besuchet, 1958
						* *Leptocharis cretica* (Pic, 1903)
						* *Leptocharis microphthalma* Meybohm, 2009
						* *Leptocharis revelieri* (Reitter, 1887)

Referanser
----------

1. ↑  Reitter, E. (1887) Neue Coleopteren aus Europa, den angrenzenden Ländern und Sibirien, mit Bemerkungen über bekannte Arten. Dritter Theil. *Deutsche Entomologische Zeitschrift* 31 (1): 241-288.
2. ↑  Besuchet, C. (1958) Coleoptera Pselaphidae et Scydmaenidae. *Revue Suisse de Zoologie* 65: 891-919.
3. ↑  Meybohm, H. (2009) Die Gattung *Leptocharis* und der Fundort Crête Magri (Coleoptera: Scydmaenidae). *Linzer Biologische Beiträge* 41 (1): 737-742.

Eksterne lenker
---------------

* (en) *Leptocharis* i Global Biodiversity Information Facility Rediger på Wikidata

* *Leptocharis* – detaljert informasjon på Wikispecies Rediger på Wikidata
**Lars Asbjørn Østraat** (født 1975) er en norsk journalist og redaktør i *Trønderbladet*. 

Østraat er utdannet journalist ved Journalisthøgskolen i Oslo, med grunnfag i statsvitenskap. Han har videre studert Visual Journalism ved Brooks Institute of Photography i Santa Barbara i USA.

Han startet karrieren som informasjonskonsulent i Observer Norge (2000–2004). I 2009 ble ha ansatt i *Levangeravisa*, først som journalist og fra 2012 som nyhetsredaktør. I 2014 ble han ansatt som redaktør i *Trønderbladet*. I tillegg var han fra 2019 til 2021 konstituert redaktør i Opdalingen. Opdalingen ble under denne tiden slått sammen med lokalavisa Opp.

Referanser
----------

1. ↑   Innherred, side(r) 31, urn.nb.no, utgitt 17. desember 2015, besøkt 1. august 2022[Hentet fra Wikidata]
2. 1 2 3   LinkedIn, no.linkedin.com, besøkt 17. juni 2022[Hentet fra Wikidata]
3. 1 2 3  Trønderbladet - Ny redaktør i Trønderbladet (31.10.2014)
4. ↑  «(+) Trønderbladet-redaktør Lars Østraat får dobbelt opp: Nå er han konstituert redaktør i Opdalingen». *m24.no*. 2. mai 2019. Besøkt 17. juni 2022.
**Norsk Forening Mot Antisemittisme** (NFMA) er en norsk organisasjon hvis formål er å arbeide mot antisemittisme. Initiativet ble tatt av Jo Benkow, og organisasjonens første leder var Kristoffer Gjøtterud, men ledes i dag av Christine Mohn. Andre prominente personligheter som har jobbet med organisasjonen er Jahn Otto Johansen, Einhart Lorenz, Tor Bach og Henrik Lunde. Organisasjonen er i dag lite aktiv, men har tidligere utarbeidet blant annet det de omtaler som en *vaksinepakke* mot antisemittisme til bruk i skolen, støttet av Læringsrådet.

På det venstreradikale nettstedet *Klassekampen-forum* har det til tider vært satt fram krass kritikk av NFMA. En rekke debattanter anklaget organisasjonen for å gå langt i retning av å blande antisemittisme med kritikk av sionismen, og dermed gjøre seg til representanter for Israel-lobbyen. Selv om organisasjonen blant annet på sine nå nedlagte nettsider hevdet at selv legitim kritikk av Israel bidrar til å legitimere overgrep mot jøder i og utenfor Israel, presiserte de samtidig at de skiller mellom kritikk av Israel og antisemittisme.

Referanser
----------

1. ↑  «Vil vaksinere ungdom mot antisemittisme», *Nettavisen* 23. februar 2015
2. ↑  Bismo, Mathias (2014): «NFMA-kronikk refusert av KK», *Klassekampen-forum*. Arkivert fra originalen den 11. mars 2016
3. ↑  Kristoffer Gjøtterud. «Om antisemittisme». Norsk Forening Mot Antisemittisme. Arkivert fra originalen 8. mars 2005. Besøkt 12. desember 2004.

Litteratur
----------

* Brekke, Jan-Paul; Beyer, Audun og Enjolras, Bernard (2019): *Antisemittisme på nett og i sosiale medier i Norge: Kjennetegn, avsendere og motvirkning*. Rapport – Institutt for samfunnsforskning. ISBN: 978-82-7763-626-9

Eksterne lenker
---------------

* «Handlingsplan mot antisemittisme 2021-2023» (PDF), *Regjeringen.no*
**Hind Khoury** (arabisk: هند خوري, født 12. juni 1953 i Betlehem i Vestjordanlandet i Jordan) er en palestinsk økonom og diplomat.

Liv og virke
------------

### Bakgrunn, utdannelse

Hind Khourys fødeby Betlehem var frem til 1967 annektert av Jordan. Hun er fra en kristen familie, og ble utdannet på en skole drevet av nonner. Hun studerte økonomi ved Universitetet i Birzeit nær Ramallah, og deretter ved American University of Beirut før utbruddet av den libanesiske borgerkrig, og ble økonom. Deretter returnerte hun til Betlehem, giftet seg med en arkitekt, og fikk tre barn.

Etter den første intifadaen studerte hun ledelse ved Boston University ved dets *campus* i Beersheba i Israel, og hun arbeidet samtidig for United Nations Development Programme.

### Karriere

Hun var Palestine Liberation Organization generaldelegat til Frankrike fra mars 2006 til juni 2010.

I mars 2005 ble hun minister for Jerusalem-anliggender i Palestinian National Authority, i den regjering som ble dannet kort etter valget av Mahmoud Abbas til palestinsk president. Hun lyktes kke å bli valgt til den lovgivende forsamling ved valgene i januar 2006. 

Hun ble senere sendt til Frankrike som representant for Palestina.

Hun er generalsekretær for Kairos Palestine.

Referanser
----------

1. ↑   Freebase-data fra Google[Hentet fra Wikidata]
2. ↑  Rivière, Frédéric (24. juni 2008). «Hind Khoury - Invité du matin». *Radio France* **(French)**. Besøkt 4. mars 2011.
3. ↑  «Accueil».
4. ↑  Hadeell UK Newsletter
***Dead & Breakfast*** er en amerikansk zombie-film fra 2004 regissert av Matthew Leutwyler. Hovedrollene spilles av Ever Carradine, Gina Philips, Erik Palladino og Bianca Lawson. Filmen hadde premiere under film-festivalen South by Southwest, og ble nominert til en Saturn Award.

Handling
--------

Seks venner, Christian, David, Kate, Johnny, Sara og Melody, reiser i en bobil for å komme til bryllupet til vennen deres, Kelly, i Galveston, Texas. Men de kjører feil, og havner i en liten by som heter Lovelock. De bestemmer seg for å tilbringe natten ved overnattingssted, eid av den skumle Mr. Wise. Men de fornærmer kokken Henri, og forårsaker en krangel. Etter at de andre har lagt seg den kvelden, går David til kjøkkenet for å finne seg en matbit, hvor han oppdager Henri brutalt myrdet. I tillegg får Mr. Wise et hjerteinfarkt. De klarer ikke å få telefon-kontakt med noen, så byens sheriff og hans stedfortreder Enus blir ikke tilkalt før neste morgen.

Sheriffen mistenker umiddelbart de seks vennene for å stå bak dødsfallene, og tar med seg nøklene deres til bobilen. Derfor kan de ikke forlate området før etterforskningen er ferdig. Sheriffen arresterer snart en mystisk vagabond, som raskt blir hovedmistenkt. Vagabonden advarer Christian og Sara om en gammel eksotisk trekasse, som Sara innser tilhører Mr. Wise. Imidlertid kommer advarselen alt for sent, fordi Johnny åpner esken, og slipper løs "Kuman Thong" som tar kontroll over ham. Dette gjør at han myrder en rekke mennesker på brutale måter.

I mellomtiden møter Christian og Sara Lisa Belmont, en lokal innbygger, som sverger på at hun tidligere var vitne til Mr. Wise grave opp liket av sin avdøde sønn og utføre en form for svart magi på sønnens kropp. Johnny blir snart ansvarlig for en blodig massakre hvor mange av byens innbyggere, inkludert Enus, forvandles til zombier. I alt kaoset blir Christian halshugget. Men David, Kate, Sara og Melody kommer seg unna sammen med byens sheriff i en lastebil. De kjører ved et uhell over vagabonden, og slår ham bevisstløs etter at han hadde stukket av fra fengselscellen sin. Men vagabonden forteller dem at de må få tak i liket til Mr. Wise, hvis de skal klare å drepe Johnny. Dette utvikler seg snart til en blodig overnaturlig kamp til døden.

Skuespillere
------------

* Jeremy Sisto som Christian
* Erik Palladino som David
* Bianca Lawson som Kate
* Oz Perkins som Johnny-
* Ever Carradine som Sara-
* Gina Philips som Melody-
* Zach Selwyn som Randall Keith Randall
* Miranda Bailey som Lisa Belmont
* Brent David Fraser som en vagabond
* Diedrich Bader som Henri, en kokk
* David Carradine som Mr. Wise.
* Jeffrey Dean Morgan som en Sheriff
* Mark Kelly som Enus.
* Portia de Rossi som Kelly
* Evan Helmuth som en bass-spiller.

Eksterne lenker
---------------

* Internet Movie Data Base
* AllMovie.com
**Gynaecothoenas** (gresk: Γυναικοθήνας, som betyr «guden feiret av kvinner») var et tilnavn (epitet) som ble gitt til den gamle greske krigsguden Ares av borgerne i bystaten Tegea i Arcadia. Ifølge tradisjonen som finnes i nedtegnelsene etter geografen Pausanias, som levde på 100-tallet e.Kr. forsvarte kvinnene i Tegea byen under en krig mellom Tegea og Sparta, som hadde invadert Tegea under kong Kharillus' ledelse. Kvinnenes anfører het Marpessa, og etter å ha bevæpnet seg beseiret de spartanere med et overraskelsesangrep. Blant fangene de tok var den spartanske kongen selv. Det var etter disse hendelsene at krigsguden Ares fikk tilnavnet «Gynaecothoenas», ifølge Pausanias, som også skrev at det ble avholdt en fest til ære for Ares hvor bare kvinner deltok.

Pausanias nevner ikke i sin beretning den direkte innblandingen av krigsguden i disse hendelsene, noe som viser hvordan disse hendelsene ble ledet av de lokale kvinnene. Det var da kvinnene som ofret offeret til Ares etter hendelsene.

Anføreren Marpessas våpen kunne senere beundres i Athena Alea-tempelet i Tegea, som var et viktig kultsted for lokalbefolkningen i Tegea. Dette viser hvilken sentral posisjon både historien om slaget og Marpessas rolle i begivenhetene fikk blant tegeerne. En avbildning av Ares Gynaecothoenas ble plassert på det sentrale torget (agora) i Tegea, og var dermed iøyenfallende også for besøkende i byen.

Denne historien er en del av fortellingen om konflikten mellom folket i Tegea og folket i Sparta.

Referanser
----------

1. ↑  Pausanias, *Description of Greece,* 8.48.4-5.
2. ↑  Durcey, P. (2015), 186.
3. ↑  Pausanias, *Description of Greece,* 8.48.5.
4. ↑  Georgoudi, S. (2015), 205-207.
5. ↑  Georgoudi, S. (2015), 207.
6. ↑  Pausanias, *Description of Greece,* 8.47.2-3.
7. ↑  Pausanias, *Description of Greece,* 8.48.4.
8. ↑  Pretzler, M. (1999), 95-96.
**Ma'abarot** (hebraisk: מעברות) var flyktningleirer i Israel på 1950-tallet. Ma'abarot var ment for å skaffe husly for den store tilstrømningen av nye *Olim* (Jødiske immigranter) som ankom den nylig selvstendige staten Israel.

Det hebraiske ordet *Ma'abara* avleder fra ordet *ma'avar* (hebraisk: מעבר). Ma'abarot (flertall) var ment som midlertidige samfunn for nye ankomster. Immigranter som ble huset i disse samfunnene var flyktninger fra Europa og Midtøsten.

Med tiden så ble ma'abarotene forvandlet til byer, og ble absorbert som nabolag til byer de var knyttet til, og innbyggere ble forsynt med permanent hus. Den plutselige ankomsten av over 130 000 irakiske jøder i Israel tidlig på 1950-tallet betydde at nesten én tredjedel i ma'abarah-innbyggerne var av irakisk opprinnelse. Ved slutten av 1949 hadde det vært 90 000 jøder huset i ma'abarot; ved slutten av 1951 var denne befolkningen økt til over 22 000 folk, i omtrent 125 separate samfunn. Ma'abarot-innbyggere ble installert i telt eller i midlertidige boliger. Over 80 % av innbyggerne stammet fra Midtøsten (på grunn av jødenes utvandring fra araberlandene).

Forholdene i ma'abarotene var veldig ubehagelige, med veldig mange mennesker som delte sanitærfasilitetene. I ett samfunn ble det rapportert at det var 350 mennesker for hver dusj og 56 til for hvert toalett.

Antallet mennesker som var huset i Ma'abaroter begynte å gå ned i 1952, og den siste Ma'abarot ble stengt en gang rundt 1963. Ma'abaroter som ble til byer er blant annet Qiryat Shemona, Sderot, Beit She'an, Yokneam, Or Yehuda og Migdal HaEmek.

Referanser
----------

1. 1 2 3  (hebraisk) Ma'abarot av Miriam Kachenski, Israeli Center for Educational Technology
**Simone Grøtte** (født 1985 i Lakselv) er en norsk koreograf og danser. Hun er utdannet ved Den Norske Balletthøgskole (nå Norges Dansehøgskole) (2007) med bachelor i dans og pedagogikk og har siden jobbet frilans som danser og koreograf.  Hun har produsert en rekke forestillinger. Blant annet *Reindans – Boazodánsa, Mannen som stoppa Hurtigruta, GLEMT, Å klore seg fast og Margebein.*

Ofte er Grøttes samiske bakgrunn og det arktiske tydelig tilstede i kunsten hennes, og veves sammen med dansen i et moderne uttrykk. I den kritikerroste *GLEMT/FORGOTTEN* tok hun for seg individuelle og kollektive minner fra andre verdenskrig i Nord-Norge.

Simone Grøtte skrev dansehistorie i 2020, da hun som første samiske koreograf noensinne skapte dans i Operaen. Resultatet ble verket *Arkivet – Arkiivarádju*. I 2023 koreograferer hun i forbindelse med innvielsen av det nye Rideshuset i Dronning Sonjas KunstStall et nytt verk for Nasjonalballetten.

Hun er gift med komponist Herman Rundberg som har skrevet musikken til alle hennes verk.

Referanser
----------

1. ↑   Virtual International Authority File, oppført som Grøtte, Simone 1985-, besøkt 30. september 2023[Hentet fra Wikidata]
2. ↑  «Kreativ i Nord». Besøkt 28. september 2023.
3. ↑  «Simone Grøtte». Besøkt 28. september 2023.
4. ↑  «Operaen». Besøkt 28. september 2023.
5. ↑  «Instagram Operaen». Besøkt 28. september 2023.
6. ↑  «Operaen». Besøkt 28. september 2023.

Eksterne lenker
---------------

* (no) Simone C. Grøtte Pedersen hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Bremsa naturreservat** ligger omtrent fem kilometer sør-øst for Mjøndalen, nord for Sagdammen. Berggrunnen består av Kambrosilur sedimenter. Elva som renner mellom Bremsetjern og Sagdammen og, myr områder rundt inngår også i reservatet. Området er fra kart på 51,9 dekar, mens landarealet er på 55 dekar. Grensen for reservatet skal være merket i marka. Reservatets bestemmelser sier at vegetasjon, døde busker og trær er fredet. Det er forbudt å fjerne planter eller tilføre nye plantearter. Det er også forbudt med motorisert ferdsel i området. Camping og oppsetting av telt er også forbudt. Sanking av bær og matsopp er tillatt.

Reservatet ble vernet 20. juni 1986.

Verneformål
-----------

Bevare et område som omfatter rikmyr og sumpvegetasjon med sjeldent og ekstremrikt planteliv. Langs elven finnes et av få voksesteder for brunskjene, og flere interessante starrarter.

Rødlistearter i Bremsa naturreservat
------------------------------------

brunskjene
Arter på Norsk rødliste for arter: brunskjene - Schoenus ferrugineus L.

Referanser
----------

1. ↑
2. ↑
3. ↑  «Arkivert kopi». Arkivert fra originalen 9. august 2021. Besøkt 9. august 2021.

|  |  |
| --- | --- |
| Oppslagsverk/autoritetsdata | Naturbase
 |
***Freejack*** er en amerikansk science fiction og actionthriller fra 1992 med Emilio Estévez i hovedrollen. Andre sentrale roller spilles av Mick Jagger, Rene Russo, Jonathan Banks og Anthony Hopkins. Regi er ved Geoff Murphy. Filmen handler om en racerbilsjåfør som, under en ulykke, forflyttes 18 år frem i tid.

Handling
--------

Emilio Estévez spiller racebilføreren Alex Furlong, som under et Formel 1-løp i 1991 mister kontroll over bilen og tilsynelatende dør. I siste minutt blir han transportert frem i tid, til gatene i New York i 2009. Han er her en såkalt "freejack", en fremmed i et fremmed land som er preget av forurensning og kaos. Ganske raskt blir han jaktet på av en hensynsløs "bensamler" (Jagger) som kan tjene millioner på å håve ham inn for den rike McCandless (Hopkins), som er syk og trenger en ny kropp. Alex møter også sin kone, som nå jobber for McCandless. Han må kjempe en voldsom kamp mot McCandless og hans politi for å forhindre ham i å ta bolig i sin kropp.

Om filmen
---------

Filmen illustrer hvilke tanker man i 1992 gjorde seg om en såpass nær fremtid som 2009. Fremtiden i denne filmen skildres som et dystert og kaotisk sted forpestet av miljøforurensing. Bruken av sofistikert fremtidsteknologi som laservåpen, talestyrt data, tidsmaskin osv. er også her fremtredende, slik som i en rekke andre fremtidsfilmer fra 1970- og 1980-tallet. Nå, 2008, ser man hvor fjernt fra virkeligheten filmens scenario egentlig er, og at ting ikke har endret seg så mye og ikke blitt til slikt et dystert sted som skildres i filmen. 

Filmen ble nominert til tre Saturn Awards i 1993.

I rollene
---------

* Emilio Estévez: Alex Furlong
* Mick Jagger: Victor Vacendak
* Rene Russo: Julie Redlund
* Anthony Hopkins: Ian McCandless
* Jonathan Banks: Mark Michelette
* Amanda Plummer: Nonne

Referanser
----------

Eksterne lenker
---------------

* (en) *Freejack* på Internet Movie Database Rediger på Wikidata

* (sv) *Freejack* i Svensk Filmdatabas Rediger på Wikidata

* (da) *Freejack* i Danmark Nationale Filminstitut Rediger på Wikidata

* (en) *Freejack* på AllMovie Rediger på Wikidata

* (fr) *Freejack* på Allociné Rediger på Wikidata

* (nl) *Freejack* på MovieMeter Rediger på Wikidata

* (en) *Freejack* på Turner Classic Movies Rediger på Wikidata

* (en) *Freejack* på American Film Institute Rediger på Wikidata

* (en) *Freejack* på Rotten Tomatoes Rediger på Wikidata

* (en) *Freejack* på Metacritic Rediger på Wikidata
* Filmtrailer
**Gerhard Gunnerus Bergh** (født. 1835 på Åssiden i Lier/Drammen, død 15. deseber 1906 i Drammen) var en skibsreder, brukseier og politiker fra Drammen. Gerhard satt i Nedre Eikers første kommunestyre, og i 1885 ble Gerhard Bergh var valgt til varaordfører, ordfører for denne perioden var sogneprest Christopher Knudsen. Fra 1. august 1886 var han ordfører i Nedre Eiker, varaordfører for denne tiden ble Carl Pedersen Stenseth. Allerede 5. april året etter la han ned vervet, da han flyttet tilbake til Drammen. Den tiden Bergh holdt til i Nedre Eiker var han eier og bruker av Fallagsøya (Drammen, 244/1) som lå i Nedre Eiker kommune fram til kommunesammenslåinga med Drammen 1. januar 2020. Han bodde på øya sammen med sin mor Marit Bergh (født. 1796 på Lesja). I Drammen fungerte han som skibsreder.

Referanser
----------

1. 1 2  «Histreg - Personside, Gerhard Gunnerus Bergh». *histreg.no*. Besøkt 30. oktober 2023.
2. ↑  Johnsen, Nils (1979). «Kommunens repræsentanter». *Nedre Eker*. no#: Eiker sparebank. s. 103.
3. ↑  «Histreg - Personside, Marit Bergh». *histreg.no*. Besøkt 30. oktober 2023.
4. ↑  Lillevold, Eyvind (1960). *Nedre Eiker*. no: Kommunen. s. 53, 69, 98, 298, 203.
**Valget i Nordrhein-Westfalen 2022** var det 18. valget til Nordrhein-Westfalens landdag og ble holdt 15. mai 2022. Nordrhein-Westfalen er Tysklands mest folkerike delstat med nærmere 18 millioner innbyggere, hvorav ca. 13,16 millioner er stemmeberettigede.

Valgordning
-----------

Landdagen i Nordrhein-Westfalen blir valgt etter et system med personalisert forholdstallsvalg, i likhet med valget til Forbundsdagen. Velgerne i delstaten får to stemmesedler, en førstestemme i et personvalg og en andrestemme i et partivalg.

Landdagen skal ha minst 181 medlemmer, hvorav 128 blir valgt direkte i valgkretsene med førstestemmen.

Det er partivalget som bestemmer det endelige styrkeforholdet mellom partiene i landdagen. Dersom et parti vinner flere valgkretser enn det partiets andel av andrestemmene skulle tilsi, beholder partiet disse mandatene (overskuddsmandater). Overskuddsmandater vil imidlertid da bli kompensert de øvrige partiene med utjevningsmandater.

Det gjelder en sperregrense på 5 % for partilistene.

Stemmerett ved valget har tyske statsborgere som på valgdagen har fylt 18 år, og som har bodd minst tre måneder i delstaten. Reglene for valgbarhet er de samme som for stemmerett.

Referanser
----------

1. ↑  «Termin für Landtagswahl in Nordrhein-Westfalen steht fest | Land.NRW». *www.land.nrw*. Besøkt 15. mai 2022.
2. ↑  «Landtagswahl in NRW». *www.wahlergebnisse.nrw*. Besøkt 16. mai 2022.
3. ↑  «Suche | IM». *www.im.nrw*. Besøkt 16. mai 2022.

| * v
* d
* r
Valg i Tyskland 2022 |
| --- |
| Våpen | Føderale valg | Valget av Tysklands president | Tysklands flagg |
| Delstatsvalg | Saarland •  Schleswig-Holstein • Nordrhein-Westfalen • Niedersachsen |
|  |
| --- |
| artikkelen inngår i**«serien om tamhunden»** |
|  |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**The Kennel Club** (**KC**) er nasjonalt stambokregister i Storbritannia og ble grunnlagt i 1873, i England. Registeret tilsvarer Norsk Kennel Klub, men er ikke tilsluttet FCI. KC stambokfører nasjonale hunderaser og har egne rasestandarder for de rasene klubben anerkjenner. Disse fordeler seg over sju grupper, med en annen struktur enn det FCI bruker.

KC administrerer også Crufts Dog Show, kanskje verdens mest prestisjefylte hundeutstilling. Utstillingen har fått navn etter Charles Cruft og holdt sin første utstilling ved *Royal Agricultural Hall* i Islington i 1891. I 2002 vant den norske puddelen *Nord Ch Topscore Contradiction*, eid av familien Glenna, Crufts Best in Show.

Gruppene i KC
-------------

1. Hound
2. Working
3. Terrier
4. Gundog
5. Pastoral
6. Utility
7. Toy

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Bezmiâlems segl
**Bezmiâlem Sultan** (født *Suzi* i 1807 i Georgia, død 2. mai 1853 i Istanbul) var en validesultan i Det osmanske rike under sin sønn sultan Abd ül-Mecid I fra 1839 til 1853. Hun var jøde og het Suzi til hun ble tatt til slave og plassert i Mahmud IIs harem, der hun fikk navnet Bezmiâlem og konverterte til islam.

Hun var populær som validesultan, og det noteres at hennes sønn og hans ministre informerte og rådpurte henne i statsanliggender. Hun var en mecenat for kultur og arkitektur. Flere velkjente byggverker ble oppført på hennes ordre, blant dem Dolmabahçemoskeen og Galatabroen. Mahmud II skal ha dødd i alkoholisme, og en velkjent akt er at hun da hun ble validesultan overbeviste Abd ül-Mecid I om å ødelegge sin fars vinforråd.

Litteratur
----------

* Leslie Peirce: *The Imperial Harem: Women and Sovereignty in the Ottoman Empire*, Oxford University Press, 1993, ISBN 0-19-508677-5
* Yavuz Bahadıroğlu, Resimli Osmanlı Tarihi, Nesil Yayınları: *Ottoman History with Illustrations, Nesil Publications*, 15th Ed. 2009, ISBN 978-9-75-269299-2

|  |  |
| --- | --- |
| Oppslagsverk/autoritetsdata | Prabook **·** Geni
 |